વિશ્વના સૌથી ધનવાન અને સક્રિય પરોપકારીઓમાંથી એક બિલ ગેટ્સે દુનિયાના વિકાસશીલ દેશો જે સમસ્યાનો સામનો કરી રહ્યા છે, તે શૌચાલયોની સમસ્યા તરફ દુનિયાભરનું ધ્યાન ખેંચવા માટે મંગળવારે એક સ્ટંટ કર્યો. લોકોએ જ્યારે મંગળવારે માઈક્રોસોફ્ટના સંસ્થાપકને માનવ મળની એક જાર બતાવતા જોયા તો સૌ ચોંકી ગયા હતા. ભવિષ્યમાં શૌચાલય ટેકનિકને લઈને બેઈજિંગમાં એક કાર્યક્રમ આયોજિત હતો. ગેટ્સ પણ તેમા સામેલ થવા પહોંચ્યા હતા. બિલ ગેટ્સે કહ્યુ કે સ્વચ્છતાની ઘણી બધી બાબતો માનવીય જીવનને પ્રભાવિત કરી શકે છે. ખુલ્લામાં શૌચને કારણે લોકોનુ જીવન પ્રભાવિત થાય છે.